google/wiki40b huggingface dataset:
Ibrahim Maiga

Životopis

Maiga prišiel do bývalého Československa v druhej polovici 80. rokov 20. storočia ako študent a následne získal miestne občianstvo. Rýchlo sa stal známym spevákom a hercom. Ovláda šesť jazykov. V júli 2013 sa mu narodila dcéra Fatim. 
Kandidoval do Európskeho parlamentu vo voľbách v roku 2009 za Stranu demokratickej ľavice. Ako proeurópan povedal: „Najmä teraz, v čase krízy, vidíme aká je dôležitá Európska únia. Bez jej existencie by niekoľko štátov Európy skolabovalo“. Svoje rozhodnutie odôvodnil nasledovne: „Naozaj chcem bojovať v týchto voľbách, aby som prosto ukázal Európe, že Slovensko má v Európe veľkú budúcnosť. Ak budem zvolený a prvý raz v dejinách bude černoch reprezentovať Slovensko, bude to jasné celej Európe.“
Dionýz Kubík

Životopis

Študoval na viacerých školách na Slovensku (Brezno, Krupina, Prievidza, Nitra, Trenčín, Banská Štiavnica, Sabinov), ale tiež v maďarskom Veszpréme. Pôsobil ako stredoškolský profesor v Banskej Štiavnici, no pre ťažké zdravotné problémy (reuma a srdcové problémy) napokon odišiel do kláštora v Prievidzi, kde aj zomrel.

Tvorba

Venoval sa zbieraniu latinských a slovenských ľudových piesní a básní. Z troch spevníkov, ktoré vydal, sa zachovali len dva (jeden slovenský a jeden latinský), pričom slovenský spevník je najúplnejším zachovaným spoločenským spevníkom z konca 18. storočia. Obsahuje žartovné, ironické, satirické, naturalistické piesne, menej tiež piesne na vážne témy a sociálne piesne. V latinskej zbierke piesní sú zozbierané najmä príležitostné básne a pijanské, študentské a zbojnícke piesne. Obe diela sa nachádzajú v Literárnom archíve Matice slovenskej v Martine.
Lužianky

Poloha

Katastrálne územie obce Lužianky susedí s mestom Nitra (k.ú. Mlynárce a Dražovce) a obcami Zbehy a Lehota. Intravilán je súbežný s riekou Nitra, cestou a železnicou smerujúcou z Nitry do Zbehov. V južnej časti sa nachádza časť Kajsa s izolovanou lokalitou Korytov (Tekenuš). Obslužné funkcie sú hlavne v časti Lužianky. Obec sa nachádza na styku Nitrianskej pahorkatiny a nivy riek Nitra (rieka) a Radošinka.
Najjužnejší bod katastra (48°18′51″S 18°00′27″V) sa nachádza pri križovatke rýchlostnej cesty R1 z Bratislavy do Banskej Bystrice a odbočke R1A na Kynek.
Najsevernejší bod (48°21′36″S 18°01′31″V) leží neďaleko mostíka železničnej trati na Jelšovce a odvodňovacieho kanála (bezmenného potôčika) – pravého.
Najzápadnejší bod (48°19′45″S 17°59′54″V) je na trojmedzí katastrov Lehota – Zbehy – Lužianky.
Najvýchodnejší bod (48°20′06″S 18°03′19″V) leží na Dolných honoch.
Dwight Phillips

Sezóna 2009

Dňa 7. júna skočil na mítingu v Eugene výkon 874 cm, čo je celkovo piaty najlepší výkon histórie skoku do diaľky. Pri tomto pokuse mal protivietor 1,2 m/s.
Bous (Luxembursko)

Poloha

Obec má rozlohu 15,43 km². Najvyšší bod je položený 294 m n. m. a najnižší bod 150 m n. m.

Obyvateľstvo

Bous má 1372 obyvateľov (2011).
Graf vývoja obyvateľstva:

Ekonomika

S 3.70% bolo v Bous nezamestanosť nižšia o 3.27 % ako luxemburský priemer v roku 2010.
Veľký Kamenec (hrad)

Dejiny

Hrad postavili v 13.storočí, po tatárskom vpáde. V roku 1283 došlo k výmene majetkov medzi synom Lóranta a rodinou Mičbánovcov. V roku 1438 sa spomína hrad, ktorý mal vežu. Potom ho v roku 1451 dobyl Ján Jiskra a podnikal z neho výpady do blízkeho i vzdialenejšieho okolia. Keď 1458 obsadilo hrad kráľovské vojsko, podpísali na tomto hrade mierovú zmluvu medzi Jiskrom a Jánom Hunyadym. Pravdepodobne v dôsledku týchto udalostí koncom 15.storočia vykonali Soósovci na hrade veľké opravy a vybudovali veľké opevnenie. V 17.storočí, keď sa vtedajší majiteľ Juraj Soós aktívne zúčastnil Vesselényiho povstania, cisárske vojsko 1672 hrad zbúralo.

Exteriér

Pôvodné jadro hradu – veža a obvodové opevnenie – stálo na najvyššom vrchole hradného kopca. Súčasťou stredovekého hradu bola pravdepodobne aj cisterna na nádvorí. Dnešný takmer trojuholníkový pôdorys hradu s oblými a polygonálnymi baštami situovanými na nárožiach vznikol pri prestavbe v 15. storočí, kedy bol hrad opevnený. Súčasťou areálu je aj valové opevnenie a múry siahajúce až po kostol pod hradom, ktorý mohol byť jeho časťou.

Súčasný stav

Z hradu sa zachovalo niekoľko múrov – nárožná polygonálna bašta a značne zničená okrúhla delová bašta. Na polygonálnej bašte s priľahlým múrom sa zachovali delové strieľne a otvory okien. Na mieste kde bolo nádvorie je do kameňa vysekaná cisterna, ešte dnes dosť zreteľne rozpoznateľná.
Kevin Nolan

Reprezentácia

V národnom tíme neodohral ani jeden zápas. Hral len v anglickom národnom mužstve do 19 rokov a 21 rokov.
Haussez

Poloha

Obec má rozlohu 13,15 km². Najvyšší bod je položený 217 m n. m. a najnižší bod 110 m n. m.

Obyvateľstvo

Počet obyvateľov obce je 280 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Prvý Petrov list

Prvý Petrov list alebo Prvý list apoštola Petra alebo Prvý list Petrov (skratka 1 Pt) je kniha Nového zákona. Patrí do skupiny katolíckych (tj. všeobecných) listov.
Jeho autorstvo sa tradične pripisuje apoštolovi Petrovi. Niektorí kritickí biblisti o Petrovom autorstve pochybujú, majoritne, aj medzi teológmi, je však akceptované autorstvo Petra.
Thomas Voeckler

Tour de France 2011

Od 9. etapy Tour de France 2011 jazdil v žltom tričku pre najlepšieho pretekára. Práve v 9. etape úspešne zrealizoval únik spolu s Luisom Leónom Sánchezom a Sandym Casarom, kde skončil nakoniec druhý s päť sekundovou stratou na Luisa Leóna Sáncheza. Vďaka náskoku, ktorý nadobudol v tejto etape na Thora Hushovda a nakoniec aj Cadela Evansa sa dostal na prvé miesto celkovej klasifikácie. Cyklistickí odborníci ako aj samotný pretekár očakávali, že toto postavenie si udrží do 12. etapy, teda do poslednej rovinatej etapy. No nečakane dokázal vzdorovať aj v nasledujúcich dvoch pyrenejských (horských) etapách a ostal stále prvý. V ďalšej, hoci horskej etape, sa vzhľadom na kratšiu dĺžku etapy očakávalo, že Voeckler si udrží žlté tričko. Tieto očakávania sa potvrdili.
Batizovské vodopády

Batizovské vodopády je séria ľadovcových kaskádových vodopádov na Batizovskom potoku vo Vysokých Tatrách. Batizovské vodopády začínajú v nadmorskej výške 1 870 m n. m., asi 50 metrov južne od Batizovského plesa. Ku Batizovským vodopádom nevedie žiadna turistická vyznačená trasa, ale asi 300 metrov na východ od nich vedie červeno značená Tatranská magistrála.

Prístup

Nad vodopádmi prechádza červeno vyznačená Tatranská magistrála od Popradského plesa na Sliezsky dom, z nej na západ od vodopádov odbočuje žlto vyznačená trasa do Vyšných Hágov.
Hnilecké vrchy

Vymedzenie

Vypĺňajú územie medzi Hnilcom na juhu a Hornádom na severe a tiahnu sa od Gelnice po Markušovce. Zo severu ich ohraničuje Hornádske podolie, podcelok Hornádskej kotliny, na západe a juhu sú to podcelky Volovských vrchov, Havranie vrchy, Knola, Zlatý stôl a Kojšovská hoľa. Na východe nadväzuje pohorie Čierna hora s podcelkami Roháčka a Bujanovské vrchy.
Ďalej sa členia na geomorfologické časti Galmus a Hnilecké podolie.

Osídlenie

Vnútri podcelku ležia obce Slovinky, Poráč a Rudňany.
Ján Rezik

Životopis

Pochádzal z rodiny evanjelického farára, študoval v Prešove a Toruni (Poľsko). Po ukončení štúdia pracoval ako učiteľ v Košiciach a v Prešove, kde pôsobil ako profesor logiky na kolégiu. V roku 1688 sa kvôli prenasledovaniu protestantov vrátil znovu do Toruňa, no v roku 1705 sa opäť vrátil do Prešova. Bol menovaný rektorom lýcea a stal sa profesorom rečníctva a histórie, a pôsobil tu až do roku 1709.

Tvorba

Venoval sa písaniu príležitostnej latinskej poézie, memoárovej literatúry, ale tiež divadelných hier, ktoré boli určené hlavne pre školské predstavenia. Písal väčšinou v latinčine a jeho diela boli do slovenčiny preložené až oveľa neskôr.
LVS-89

LVS-89 (rus. ЛВС-89, podľa unifikovaného označenia 71-89) je model sovietskej električky. Išlo o experimentálny osemnápravový, trojčlánkový vozeň.
Jediný prototyp vznikol v závode PTMZ v decembri roku 1989 (podľa roku tiež vzniklo aj dvojciferné označenie modelu). Električka bola zaradená do prevádzky s cestujúcimi na prelome rokov 1989 a 1990, slúžila do roku 2006. V decembri roku 2006 bol vozeň stiahnutý z bežnej prevádzky a prevezený do Múzea elektrickej trakcie v Petrohrade.
Trojčlánkový vozeň LVS-89 sa radil medzi veľkokapacitné električky; plne naložený bol schopný prepraviť 450 cestujúcich. Jeho dĺžka bola 30 000 mm, šírka 2 550 mm a výška 3 146 mm. Hmotnosť celého vozňu (prázdneho) bola 39 ton. LVS-89 nebol vybavený spriahadlami, takže ho nebolo možné prevádzkovať v súpravách s inými typmi.
Saint-Prix (Val-d’Oise)

Poloha

Obec má rozlohu 7,93 km². Najvyšší bod je položený 193 m n. m. a najnižší bod 57 m n. m.

Obyvateľstvo

Počet obyvateľov obce je 7 374 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bécherel

Poloha

Obec má rozlohu 0,57 km². Najvyšší bod je položený 177 m n. m. a najnižší bod 113 m n. m.

Obyvateľstvo

Počet obyvateľov obce je 748 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Corent

Poloha

Obec má rozlohu 2,68 km². Najvyšší bod je položený 610 m n. m. a najnižší bod 330 m n. m.

Obyvateľstvo

Počet obyvateľov obce je 688 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hrad Strakonice

Hrad Strakonice je gotický hrad a barokový zámok v meste Strakonice na sútoku zlatonosnej rieky Otavy a Volyňky.

Dejiny

Hrad bol založený v 13. storočí. V roku 1243 daroval východnú polovicu hradu Bavor I. zo Strakoníc († 1260), účastník križiackej výpravy a jeho manželka Bolemila rádu maltézskych rytierov, ktorý tu zriadil komendu. V 13. storočí bola tiež vymenená pôvodne hranolová veža za dnešný Rumpál (gotická veža).
V roku 1402 Johaniti získali celý hrad, ktorý bol od roku 1421 sídlom veľkoprevorov. V renesancii bola vybudovaná veža Jelenka. Stavebné úpravy hradu boli ukončené v rokoch 1714 – 1721 Barokovou zámockou prístavbou. Súčasťou hradného areálu je kostol sv. Prokopa. Rád tu pôsobil až do uväznenia posledného prevora a profesora miestneho gymnázia A. Voráčka komunistami v roku 1951, neskôr len skryto.
Hrad kombinuje prvky niekoľkých architektonických slohov a má tri nádvoria. Vo svojich dejinách bol dvakrát dobytý a spustošený – prvýkrát v roku 1620 stavovskými vojskami a po druhé Švédmi za tridsaťročnej vojny (údajne nie vojensky, ale zradou).
Dnes v areálu sídli Múzeum stredného Pootavia, Šmidingerova knižnica a Základná umelecká škola.
Od roku 1995 je areál strakonického hradu vyhlásený za národnú kultúrnu pamiatku.
Cliousclat

Poloha

Obec má rozlohu 9,65 km². Najvyšší bod je položený 473 m n. m. a najnižší bod 125 m n. m.

Obyvateľstvo

Počet obyvateľov obce je 644 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Martinská ulica (Žilina)

Priebeh

Ulica začína na križovatke s ulicou Matice slovenskej a pokračuje juhovýchodným smerom. Po 150 metroch sa stáča v pravom uhle, kde do nej ústi Gemerská ulica, a pokračuje asi 240 metrov až ku križovatke s Kubínskou ulicou, kde končí.
Saint-Désir

Poloha

Obec má rozlohu 19,35 km². Najvyšší bod je položený 172 m n. m. a najnižší bod 42 m n. m.

Obyvateľstvo

Počet obyvateľov obce je 1672 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Septmoncel

Poloha

Obec má rozlohu 19,4 km². Najvyšší bod je položený 1 281 m n. m. a najnižší bod 448 m n. m.

Obyvateľstvo

Počet obyvateľov obce je 686 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Héraklónas

Héraklónas (iné mená: Heraklonas, Hérakleónas, Herakleonas, Heracl(e)onas, Kónstantinos Hérakleios, Constantinus Heraclius; * 626 – † 641) bol byzantský cisár, ktorý vládol od februára do septembra roku 641. Jeho otcom bol cisár Hérakleios (vládol 610 – 641), matkou Martina, druhá Herakleiova manželka. Jeho nevlastným bratom bol cisár Konštantín III.
Heraklonas sa stal panovníkom 11. februára 641 na základe závetu cisára Herakleia, ktorý za rovnoprávnych vladárov a následníkov určoval dvoch cisárskych synov – Konštantína (III.) a Heraklona. Pretože Konštantín bol ťažko chorý a Heraklonas veľmi mladý, dokument priznával zásadné pocty aj cisárovne Martine, ktoré sa takmer rovnali menovaniu za regentku. Nové usporiadanie, ktoré odporovalo vžitým princípom primogenitúry, bolo problematické hlavne preto, že Konštantín III. mal sám syna, neskoršieho cisára Konstansa II., takže nebola celkom jasná otázka následníctva v prípade jeho smrti. Okrem toho bola vláda ženy v Byzancii veľmi neobvyklá – cisárovné ovplyvňovali politiku skôr nepriamo, ako o tom svedčí príklad Pulcherie v 5. a Theodory v 6. storočí.
Nestabilita nového režimu sa ukázala už krátko po smrti Konštantína III. 25. mája 641. Na cisárskom dvore sa rozbujnela sieť intríg a sprisahaní, zameraných proti Martine, a onedlho sa objavili povesti o tajnom Konštantínovom odprataní či sfalšovaní závetu cisára Herakleia. Martina sa nedokázala nátlaku brániť a musela dať v lete súhlas na korunováciu Konstanta II. – nikomu sa tým ale nezavďačila. Keď od nej pod hrozbou občianskej vojny odpadli aj obyvatelia Konštantinopolu, bol osud režimu spečatený. 14. septembra 641 došlo ku štátnemu prevratu, Martine vyrezali jazyk a jej synovi nos. Heraklonas zomrel onedlho na následky svojich zranení. Mesiace vnútorných nepokojov ríšu značne oslabili a prispeli k tomu, že postup Arabov v Egypte nebol zastavený.
Labastide-de-Penne

Poloha

Obec má rozlohu 13,68 km². Najvyšší bod je položený 327 m n. m. a najnižší bod 167 m n. m.

Obyvateľstvo

Počet obyvateľov obce je 130 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lúčky - Roveňky

Ochrana

Predmetom ochrany sú mokraďové lúky s výskytom vzácnych vstavačovitých a ďalších vzácnych mokraďových druhov rastlín.
Brainstorming

Brainwriting

Brainwriting je písomná forma brainstormingu. Nápady sa píšu do pripravených formulárov, ktoré pre vzájomnú inšpiráciu kolujú medzi účastníkmi (podobne aj delfská metóda).
Pandrosos

Pandrosos (starogr. Πάνδροσος – Pandrosos, lat. Pandrosus) je v gréckej mytológii dcéra aténskeho kráľa Kekropa I. a jeho manželky Aglaury.
Pandrosos a jej sestry Aglauros a Hersé sa stali kňažkami aténskeho chrámu zasväteného bohyni Aténe.
Keď sa potom bohyňa Aténa ujala malého Erichthonia, syna boha Héfaista, odniesla ho v uzavretom koši do svojej svätyne na aténsku Akropolu, kde ho potom strážili dva hady.Pandroside aj jej sestrám nariadila, aby kôš v žiadnom prípade neotvárali.
Sestry ale nevedeli potlačiť ženskú zvedavosť a striehli na vhodnú príležitosť, aby mohli do koša nazrieť. Táto príležitosť sa im naskytla, keď bohyňa Aténa odišla na Pallénu, aby odtiaľ prieniesla vrch, ktorý mal slúžiť na lepšiu ochranu Akropoly.Nanešťastie ich ale pri otváraní koša spozorovala vrana, ktorá to ihneď Aténe oznámila. Aténa sa veľmi nahnevala a aby sa čo najrýchlejšie vrátila, pustila vrch a ponáhľala sa do svojej svätyne. Keď ju sestry uvideli, zo strachu pred jej pomstou skočili z Akropoly do priepasti.
Lavardin (Sarthe)

Poloha

Obec má rozlohu 7,63 km². Najvyšší bod je položený 168 m n. m. a najnižší bod 69 m n. m.

Obyvateľstvo

Počet obyvateľov obce je 756 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Belan-sur-Ource

Poloha

Obec má rozlohu 20,44 km². Najvyšší bod je položený 338 m n. m. a najnižší bod 202 m n. m.

Obyvateľstvo

Počet obyvateľov obce je 270 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Terezské údolí

Ochrana

Predmetom ochrany je súbor biotopov, tvorený menadrujúcou riečkou Šumice v inverznom zarezanom údolí, lúčnou nivou, údolnými jaseňojelšovými luhmi a teplomilnou rozvoľnenou dúbravou na južných svahoch údolia s populáciami ohrozených druhov rastlín a živočíchov.
Merops (etiópsky kráľ)

Merops (starogr. Μέροψ – Merops, lat. Merops) je v gréckej mytológii etiópsky kráľ.
Jeho manželkou bola Klymené, dcéra Titana Ókeana. Z mýtov je Merops známym jedine tým, že mu bola jeho manželka neverná s bohom slnka Héliom, ktorému porodila syna Faethonta a niekoľko dcér – Héliovien a navyše mala aj synov Atlanta, Prométea, Epiméthea, Menoitia s Titanom Iapetom.
Conseil européen des associations de traducteurs littéraires

CEATL (Conseil Européen des Associations de Traducteurs Littéraires – Európska rada asociácií umeleckých prekladateľov) je medzinárodné neziskové združenie, ktoré sa zasadzuje za umelecký preklad a umeleckých prekladateľov a spadá pod belgickú jurisdikciu. Členovia CEATL sú asociácie umeleckých prekladateľov z rôznych európskych krajín.

Dejiny

Pri príležitosti „Assises de la traduction littéraire“ v Arles v roku 1987 sa uskutočnilo prvé neformálne stretnutie prekladateľov, ktorí prišli s nápadom, založiť európske združenie.
CEATL však bola oficiálne založená až v roku 1991 na ostrove Procida ako medzinárodná nezisková organizácia (IVoG / IVZW / AISBL) podľa belgického práva. Zakladajúce krajiny boli Belgicko, Francúzsko, Grécko, Holandsko, Nemecko, Rakúsko, Španielsko, Švajčiarsko a Taliansko.
V súčasnosti CEATL združuje 35 prekladateľských organizácií z 29 európskych krajín, ktoré zastrešujú asi 10000 individuálnych autorov a autoriek. Počas posledných rokov sa k CEATL pripojili takmer všetky asociácie z krajín bývalého východného bloku a Turecko.

Ciele

CEATL sleduje dva rôzne ciele, jeden interný a druhý externý.
Interne zbiera informácie o stave umeleckého prekladu a situácii umeleckých prekladateľov v členských štátoch a regiónoch a zabezpečuje výmenu skúseností a príkladov dobrej praxe, ktoré v týchto krajinách pozoroval.
Externe CEATL pôsobí v oblasti ochrany právnych, sociálnych či ekonomických záujmov umeleckých prekladateľov v európskom kontexte. Venuje sa aj lobingu v EÚ a informuje o možných reakciách verejnosti na podujatia alebo tendencie, ktoré majú vplyv na povolanie umeleckého prekladateľa a kvalitu umeleckého prekladu. Národným asociáciám pomáha posilniť postavenie umeleckých prekladateľov v členských krajinách.
Lépin-le-Lac

Poloha

Obec má rozlohu 5,11 km². Najvyšší bod je položený 1 363 m n. m. a najnižší bod 373 m n. m.

Obyvateľstvo

Počet obyvateľov obce je 407 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kékes

Vysielač Kékes

Vysielač Kékes sa spolu s inými objektmi nachádza na vrchole hory. Je situovaný asi 7 km severovýchodne od mesta Gyöngyös a je prístupný asfaltovou cestou.
Kotvená veža bola sprevádzkovaná v roku 1981 a s výškou 176 metrov patrí k najvyšším stavbám v Maďarsku. Zabezpečuje šírenie televízneho aj rozhlasového signálu pre severnú časť stredného Maďarska, no vďaka vysokej efektívnej výške, vysokým vyžiareným výkonom a svojej polohe je jeho signál zachytiteľný aj na veľkej časti západného a stredného Slovenska.

Vysielanie

V súčasnej dobe je možné z vysielača prijímať:
Jozef Moravčík (politik)

Životopis

Narodil sa v obci Očová v okrese Zvolen. V rokoch 1964 a 1965 študoval právo na Právnickej fakulte Karlovej univerzity v Prahe. Potom od roku 1965 na Právnickej fakulte Univerzity Komenského v Bratislave, ktorú úspešne ukončil v roku 1969. Po ukončení štúdia začal pracovať ako asistent na Vysokej škole ekonomickej v Bratislave. Krátko pracoval aj v bratislavskej spoločnosti Chemapol. V roku 1972 sa vrátil na Právnickú fakultu Univerzity Komenského, kde začal pôsobiť ako odborný asistent. Na tejto pozícii zotrval do roku 1985, kedy habilitoval na docenta v odbore hospodárske právo. V tomto roku sa zároveň stal vedúcim Katedry hospodárskeho práva a úsekových ekonomík Právnickej fakulty Univerzity Komenského, kde zotrval do roku 1990. V roku 1990 bol zvolený za dekana Právnickej fakulty Univerzity Komenského, ktorým zostal do roku 1991  .
V polovici roka 1992 sa stal súčasťou skupiny odborníkov, ktorí pripravili Ústavu Slovenskej republiky.
News of the World

News of the World bol tabloid vydávaný v Spojenom kráľovstve od roku 1843 do 2011. Vytvoril ho John Browne Bell ako leták, ktorý v 1891 kúpil Lascelles Carr a neskôr predal spoločnosti News Ltd. (dnes News International) Ruperta Murdocha. Na tabloid sa periodikum transformovalo v roku 1984.
Periodikum sa koncentrovalo na informácie o celebritách a populistické správy. Pre svoju obľubu v sexuálnych škandáloch získalo prezývky News of the Screws a Screws of the World. News of the World zverejňoval celebrity pod vplyvom drog, kriminálne a sexuálne živle, pričom využíval dôverníkov alebo prestrojených novinárov, ktorý získavali fotografie, videá a odpočúvali telefóny počas policajného vyšetrovania. V októbri 2010 sa predávalo približne 2,812 milióna výtlačkov týždenne.
Týždenník ukončil svoju činnosť 10. júla 2011 po tom ako boli Andy Coulson a Clive Goodman obvinení z odpočúvania telefonátov.
Bella ciao

Bella ciao je talianska partizánska pieseň, ktorá vznikla počas druhej svetovej vojny, okolo roku 1942. Text, ktorého autor je neznámy, ospevuje boj partizánov za slobodu a poukazuje na mŕtvych partizánov, ktorí sú považovaní za hrdinov. Pieseň je známa po celom svete ako hymna slobody, odporu a antifašistického hnutia.
Freigné

Poloha

Obec má rozlohu 65,26 km². Najvyšší bod je položený 85 m n. m. a najnižší bod 27 m n. m.

Obyvateľstvo

Počet obyvateľov obce je 1 139 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Catonvielle

Poloha

Obec má rozlohu 3,07 km². Najvyšší bod je položený 213 m n. m. a najnižší bod 153 m n. m.

Obyvateľstvo

Počet obyvateľov obce je 105 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Židovská kuchyňa

Židovská kuchyňa je veľmi unikátna a neobvyklá tým, že do nej zasahuje sama filozofia židovského stravovania a prvky náboženských pravidiel, tie sú konkrétne obsiahnuté predovšetkým v Tóre známe ako kašrut. Často tieto pravidlá nezasahujú len do jedla samotného a jeho prípravy, ale aj do jeho podávania (napr. času podania či používania rôzneho typu riadu), či napríklad do práce mäsiarov, pretože židovská kuchyňa má aj svoje vlastné pravidlá pre zabíjanie zvierat. Zo židovskej kuchyne tiež pochádza slovo košer znamenajúce v pôvodnom význame čistý/povolený a odkazujúce teda na rozlíšenie potravín podľa rituálnej čistoty.

Náboženské pravidlá

Zo zveri je absolútne zakázané konzumovať brava, koňa, úhora a jesetera (druh ryby) a krv akéhokoľvek zvieraťa. Veľmi prísne sa dodržuje pravidlo oddeľovania jedál mäsitých od jedál obsahujúcich mlieko („Neuvaríš kozľa v mlieku jeho matky“). Zachovávajú sa aj určité stanovené odstupy pri konzumácii takto rôznych typov jedál. Konkrétne po konzumácii čohokoľvek, čo obsahuje len kúsok mäsa, sa nesmie po dobu 6 hodín piť a jesť nič mliečneho a mlieko obsahujúceho, samozrejme vrátane mlieka samotného. Po mliečnom jedle sa zase nesmie celú hodinu jesť hovädzie. Pri spracovaní navzájom podľa pravidiel nezlučiteľných potravín sa používajú rôzne sady riadu, poháre, príbory ale aj napr. rôzne utierky. Zvieratá musí mäsiar usmrcovať vždy jedným rezom, ktorý pretne krčnú tepnu.
Cresancey

Poloha

Obec má rozlohu 9,6 km². Najvyšší bod je položený 248 m n. m. a najnižší bod 202 m n. m.

Obyvateľstvo

Počet obyvateľov obce je 185 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sfântu Gheorghe

Dejiny

Sfântu Gheorghe je jedno z najstarších miest v Sedmohradsku, ako osada je prvýkrát doložené v roku 1332. Názov mesta je odvodený z mena patróna mesta, Svätého Juraja. Mesto bolo administratívnym a ekonomickým centrom uhorskej Háromseckej župy, ktorá sa dnes nachádza na území rumunských žúp Covasna a Brașov. V druhej polovici 19. storočia sa v meste rozvinul textilný a tabakový priemysel, vznikli továrne.